Den norske FN-delegasjonen til de tre Roma-baserte FN-organisasjonene holder til på den norske ambassade i Roma. FN-delegasjonen ivaretar Norges interesser i de tre FN-organisasjonene i Roma: FNs organisasjon for ernæring og landbruk (FAO), Verdens matvareprogram (WFP) og Det internasjonale fondet for landbruksutvikling (IFAD). FN-organisasjonene i Roma utgjør samlet kjernen i FNs arbeid for matsikkerhet, landbruksutvikling og humanitær bistand.